**Lego Mindstorm - Space - projekt uge 9**

**Introduktion til projektet**

Måske har I været på en lang tur med jeres forældre, venner eller skolen. I skulle sikkert sidde stille i lang tid på den samme plads, med ganske få pauser på tankstationer, hvor I kunne få lidt at spise eller komme på toilettet. Men hvad nu, hvis I skulle være i bilen eller bussen ikke i timer, men i dagevis, uger eller endda år.

I dette projekt skal I forestille jer, hvordan I ville leve i en rumkapsel eller på en rumstation, der ikke var større end jeres forældres bil eller en bus. Hvis I var i rummet, ville der ikke være nogen tyngdekræft, så I ville svæve vægtløse rundt. Men det ville ikke være det største problem. Hvad ville I drikke? Hvad ville I spise? Hvordan ville I komme på toilettet?

Der er én ting mere at overveje. I rummet er der ingen luft, og det vil sige ingen ilt. Så hvordan ville I trække vejret, hvis I skulle uden for rumkapslen?

Start med at tænke over livet i rummet:

* Hvor kommer maden fra?
* Hvad behøver kroppen for at overleve?
* Hvad skal der gøres for at rummet kan blive et levested for mennesker?
* Hvad ville er ske, hvis I blev syge?
* Hvilke ting fra jeres hverdag kunne hjælpe jer til at overleve i rummet?

Når I som gruppe har diskuteret disse spørgsmål (og gerne skrevet jeres tanker ned i en tankemappe på et stort stykke karton, skal I som gruppe blive enige om et område / emne, som I vil undersøge nærmere - HUSK at I skal kunne fortælle, hvorfor I har valgt lige netop dette område. I skal sammen blive enige om følgende ting:

* Hvilket problem vil I løse?
* Hvad ønsker I at vide?
* Hvordan får I svar på jeres spørgsmål?
* Ved I noget om det i forvejen?
* Hvem gør hvad?

I skal nu lave undersøgelser på biblioteket og på internettet for at finde ud af mere om jeres valgte område / emne, og om, hvad der er nødvendigt for at kunne leve i rummet.

HUSK at tage billeder af jeres arbejde løbende - de skal være en del af præsentationen.

De undersøgelser I foretager, skal fremlægges på en planche eller som en model, og I skal præsentere jeres projekt.

**Selve projektet skal bestå af følgende dele:**

Husk I skal finde på en titel til jeres projekt

1. Indledning
2. Problemformulering (inkl. Hypotese)
3. Fremgangsmåde
4. Undersøgelsesbeskrivelser
5. Resultater
6. Konklusion
7. Litteraturliste